Rittet ble første gang arrangert i 1967 med 121 deltagere. Initiativtaker var Erik Gjems-Onstad fra SK Rye. Fra 1899 hadde distansen vært gjennomført som rekordforsøk av enkelt-ryttere. Fra 1967 ble den arrangert hvert år, og i 1979 var det for første gang over 1000 deltagere med. Det foreløpige høydepunktet hva gjelder antall deltagere kom i perioden 1990–92. I disse årene var det over 5000 deltagere med fra Trondheim hvert år. Oslo Cyklekrets var arrangør til og med 2013. Fra 2014 er Styrkeprøven et eget aksjeselskap.